Nostalgiaa (Kari Tapion albumi)

Nostalgiaa on suomalaislaulaja Kari Tapion toinen studioalbumi vuodelta 1976. Albumin kaikki kappaleet ovat ulkomaisia käännöskappaleita ja levy-yhtiö Scandia halusi käyttää aikaisemmin äänitettyjä taustoja. Kappaleen taustaraidat ovat yhtä lukuun ottamatta Dannyn 1960- ja 70-lukujen kappaleista.Nikulainen 2011, s. 34–35. Levy kattaa lukusisia hitaita latinalaisrytmisiä kappaleita, joihin Tapion hieman venyttelevä laulutyyli sopii. Kappaleiden sovitukset ovat Esko Linnavallin ja Jaakko Salon käsialaa. == Tietoa kappaleista ja tyylistä == Vanhojen taustanauhojen käyttö osottautui hieman hankalaksi, koska ensimmäiset taustat ovat 1960-luvun alusta ja viimeisimmät 1970-luvun alusta. Äänitystekniikka ja soundit ehtivät kymmenessä vuodessa kehittyä huomasti eteenpäin ja tämä asia on huomattavissa levyn musiikissa. Levyn aloittaa Dannyn versiona suursuosion saanut, espanjalaisen Augusto Alguerón sävellys ”Vähän ennen kyyneleitä”, jonka Esko Linnavalli sovitti suurelle kokoonpanolle sähkökitaran ollessa isossa roolissa. Seuraavaksi kuullaan alun perin Bobby Baren vuonna 1963 levyttämä country- kappale ”Tukholma”, jonka suomalaisversion pohjat äänitettiin Jaakko Salon sovittamana vuonna 1968. Taustayhtyeenä kappaleella toimii Paroni Paakkunaisen johtama The Islanders. ”Amado mio” kuultiin alun perin Rita Hayworthin tähdittämässä elokuvassa Gilda (1946). Kappale on avausraidan tapaan latinotyylinen ja Salon sovituksessa korostuvat puhallinsoittimet kuten Esa Pethmanin huilu ja Unto Haapa-ahon baritonisaksofoni. ”Pistolero” esitettiin Roy Orbisonin ja Bill Deesin kanssa elokuvassa The Fastest Guitar Alive (1967). Linnavalli sovitti kappaleen Dannyn levytettäväksi jo heti seuraavana vuonna. Tapion versiosta puuttuu Dannyn versiossa kuultavat taustalaulut. ”Vain lunta kaikkialla” oli italialaislaulaja Salvatore Adamon suurimpia hittejä. Suomenkielisen version Salo sovitti suurelle kokoonpanolle, johon kuuluvat 11-henkinen jousiryhmä sekä laaja taustakuoro, jossa laulaa muun muassa Pirkkoliisa Tikka. ”Hiljainen kitara”-kappaleen sovitus on hyvin lähellä alkuperäisen Perry Comon version sovitusta. A-puolen päättää Eino Grönin, Henry Theelin sekä Olavi Virran aikaisemmin levyttämä ”Kenties, kenties, kenties”, johon Salo teki huilufillejä sisältävän sovituksen. B-puolen avausraitana toimii ”Rebecca”, johon Linnavalli teki mahtipontisen sovituksen, jossa käytetään hyvin paljon lyömäsoittimia. Niitä soittavat nuori rumpalinalku Nappi Ikonen, brasiliaisen musiikin ystävä Matti Koskiala ja Erkki Valaste. ”Sanoit liian paljon” -kappaleen Salon sovitus on peräisin laulaja Johnny Liebkindin suomalaisesta versiosta 1967. ”Kasvot hämärässä”-kappaleessa käytettiin Dannyn levytysversion taustoja vuodelta 1966. Tunnetuimman version kappaleesta on levyttänyt Dean Martin. Samalta vuodelta on peräisin myös kappaleen ”Viisi viimeistä minuuttia” taustanauhat. Salon sovituksessa instrumentaalissa väliosassa tempo kasvaa tuplaten. ”Kuin filminauhaa”-kappaleen sovitus on myös Salon käsialaa. Levyn kaksi viimeistä kappaletta ”Salattu suru” ja ”Suudelmin suljetut kirjeet” kappaleissa soundien kehittymisen näkee hyvin. Ensiksi mainittu tuli tunnetuksi rautalankayhtye The Renegades -yhtyeen esittämänä ja suomeksi laulettuna Dannyn esittämänä The Renegadesin alkuperäisraidan ja Linnavallin studiokokoonpanon säestämänä. Jälkimmäisen kitarasoolon soittaa Nono Söderberg. == Kappaleet == === A-puoli === # # # # # # # === B-puoli === # * # # # # # # Lähde:LP-levyn (HSLP 166) tiedot. == Tekijät == * Kari Tapio (oik. Kari Jalkanen) – laulu === Muusikot === Kappaleiden 1–8 ja 10–14 taustanauhat peräisin Dannyn alkuperäisistä suomalaisversioista. Kappaleen 9 taustanauhat peräisin Johnny Liebkindin alkuperäisestä suomalaisversiosta. * Esko Linnavalli – kapellimestari (1, 4*, 6, 8, 12), piano (9, 10–12), urut (1, 3) * Jaakko Salo – kapellimestari (2, 3, 4*, 5, 7, 9–12, 14), piano (1, 5, 8), urut (14) * Vieno Kekkonen – taustalaulu (13) * Pentti Lasanen ja Märta Rif – taustalaulu (6) * Kai Lind ja Kai Ruohonen – taustalaulu (6, 13) * Ritva Mustonen – taustalaulu (5, 13) * Pirkkoliisa Tikka – taustalaulu (5) * Irma Tapio – taustalaulu (6) * Seppo Keurulainen – kitarat (5, 12, 14) * Heikki Laurila – kitarat (1, 4–6, 8–12, 14) * Raimo Sarkio – kitarat (1, 3, 6, 8–11, 14) * Pekka Stevander – kitarat (3) * Nono Söderberg – kitarat (14) * Taisto Wesslin – kitarat (12) * Kaj Westerlund – kitarat (4) * Olle Wiberg – kitarat (1) * Matti Bergström – basso (5) * Erkki Seppä – basso (1, 3, 4, 6, 8–13) * Nappi Ikonen – rummut ja lyömäsoittimet (8–11) * Ilpo Kallio – rummut (1, 4, 9, 11, 12), lyömäsoittimet (4, 6, 9, 11, 12) * Matti Koskiala – rummut ja lyömäsoittimet (8) * Ossi Kuula – rummut ja lyömäsoittimet (9) * Matti Oiling – rummut ja lyömäsoittimet (5, 14) * Emil Rikkonen – rummut ja lyömäsoittimet (5) * Christian Schwindt – rummut (12, 14), lyömäsoittimet (6, 12, 14) * Erkki Valaste – rummut ja lyömäsoittimet (3–5, 8–11) Lähde: (*) Kappaleessa ”Pistolero” (4) kapellimestarina joko Linnavalli tai Salo. Kappaleen ”Kenties, kenties, kenties” (7) muusikot tunnistamattomia. Kappaleen ”Rebecca” (8) taustalaulajat tunnistamattomia. ==== Puhallinryhmä ==== Kappaleen ”Pistolero” trumpetistit ja pasunistit tunnistamattomia. * Juhani Aalto – pasuunat (8, 12) * Erkki Koskimo ja Risto Räty – pasuunat (5) * Seppo Peltola – pasuunat (9, 12) * Pauli Granfelt ja Olavi Koskela – trumpetit (5) * Erkki Karjalainen – trumpetit (8, 11) * Jörgen Petersen – trumpetit (8, 9, 12) * Ossi Runne – trumpetit (9) * Tauno Virtanen – trumpetit (12) * Unto Haapa-aho – baritonisaksofoni (3, 8) * Mauno Nelimarkka – käyrätorvi (14) * Esa Pethman – huilu (3) * Pekka Pöyry – huilu (10) Lähde: ==== Jousiryhmä ==== * Keijo Aulanne, Pauli Granfelt ja Tauno Tiikkainen – viulut (1) * Olavi Haapalainen – viulut (12, 13) * Jouni Heinonen, Jaakko Santasalo ja Jorma Ylönen – viulut (12) * Ulf Hästbacka – viulut (5, 12) * Erkki Inkinen – viulut (1, 5, 13) * Fritz Kilanto, Aarne Laukkonen ja Tomi Lintuniemi – viulut (13) * Pertti Kiri – viulut (5, 12) * Osmo Kurki, Markku Seppänen ja Martti Suomi – viulut (5) * Seppo Kurki – viulut (1, 5) * Jorma Rahkonen – viulut (1, 13) * Jorma Bergman – alttoviulut (5, 12) * Mauri Pietikäinen – alttoviulut (5) * Jorma Juntunen – alttoviulut (1) * Aito Leppänen – alttoviulut (13) * Ahti Pilvi – alttoviulut (1, 13) * Jorma Taivainen – alttoviulut (12) * Veli-Pekka Bister – sellot (5) * Pentti Palmu – sellot (5, 12) * Heikki Rautasalo – sellot (12) Lähde: ==== The Islanders -yhtye ==== Taustayhtye The Islanders säestää Tapiota kappaleessa ”Tukholma” (2). * Paroni Paakkunainen – kapellimestari, alttosaksofoni * Seppo Hovi – piano * Pekka Laitinen – urut * Timo Lindström – basso * Kurt Mattson – rummut * Kaj Westerlund – kitara Lähde: ==== The Renegades -yhtye ==== Rautalankayhtye The Renegades säestää Tapiota kappaleessa ”Salattu suru” (12). * Kim Brown ja Denys Gibson – kitarat * Graham Johnson – rummut * Ian Mallet – basso Lähde: === Tuotanto === * Scandia-Musiikki – tuotanto * Jouko Ahera – äänitys / Finnvox-studiot, Helsinki, kevättalvella 1976 Lähde: == Lähteet == * === Viitteet === == Aiheesta muualla == * Albumi Fono.fi:n Äänitetietokannassa Luokka:Vuoden 1976 albumit Luokka:Kari Tapion albumit